
"Atžalos turi kerotis 

Kaip ir kas beplanuotų išeivijos ateitį, kokių siūly- 
mų bei patarimų beskleistų, — viskas priklausys nuo to, 
kiek ir kokios gyvybinės medžiagos bus dar likę sparčiai 
nykstant vyresniesiems, viso bendruomeninio gyvenimo 
pradininkams ir judintojams. 


AUNŲJŲ atžalų kerojimasis įvairiose to savojo gy- 

venimo srityse, nusistovėjusiuose ir jau tvirtuose 

sluoksniuose bus tas pirmasis ir patikimiausias užsi- 
tikrinimas, kad išeivijos ateitis bus ne vien tik posėdžių 
bei straipsnių temos, nuoširdūs norai bei skambūs pava- 
dinimai, bet ir aiški tikrovė, tiesa, gal kiek kitokia savo 
forma pagal ateinančių kartų išgales ir sampratas, — vis- 
tiek tuo pačiu tautinio bruožo turiniu, kuriame vyrauja 
lietuvybės išlaikymas tikrąja to žodžio prasme. Užtat pa- 
girtini visi jaunimo užmojai telktis, judėti, laikytis drau- 
gegArtinasi Kanados lietuvių vaikų šventė, įvyksianti 
š.m. spalio 14-15 d.d. Anapilio sodyboje, Mississaugoje, 
Ont. Renginys sveikintinas. Į jį tikimasi suburti kaip ga- 
lint daugiau lietuvių mokyklose besimokančių vaikų jų 
pačių pasirodymams, aktyviam dalyvavimui, varžyboms. 
Numatyta programa turi aiškų kultūrinį atspalvį, kuris 
mažiesiems labiausiai ryškina, kodėl jie tokie, kodėl jie 
skiriasi nuo savo bendraamžių kaimynų ar nelietuviškų 
mokyklų draugų. Kultūrinės veiklos apraiškose tautinio 
bruožo kėlimas vaikus stipriausiai sujungia, nes tai aki- 
vaizdžiausias tapatybės suvokimas. Atrodo, kad Vaikų 
šventės organizatoriai, lietuviškų šeštadieninių mokyk- 
lų mokytojai bei kiti švietimo darbuotojai, panašia min- 
timi vadovaudamiesi, bando skelti naują kibirkštį, kad 
nuo mažens užsidegtų širdelės ieškoti sau vietos lietu- 
vių aplinkoje. s 


D AR vienas užmojis, ketinantis pajudinti jauni- 


„mą -tai rengiamos Lietuvių jaunimo dienos gruo- 

džio 26 — 31 d.d. Hamiltone ir Toronte. Sumany- 
mas tokias dienas rengti kilo pernai įvykusiame Aštun- 
tajame pasaulio lietuvių jaunimo kongrese, kuriame tar- 
ta, kad jaunimui suvažiuoti kas ketveri metai yra per ma- 
žai — reikia dažnesnių susitikimų. Tuo nauju bandymu 
rūpintis, renginį padėti organizuoti nepabūgo Kanados 
lietuvių jaunimo sąjunga, vadovaujama O. Stanevičiū- 
tės. Šiandien dar sunku pasakyti, kiek ir iš kur atsilieps 
jaunimas ir parodys noro tokiose dienose dalyvauti. No- 
ro ir entuziazmo gal dar užtektų, bet visi didieji suvažia- 
vimai pareikalauja nemažai lėšų. Šiaurės Amerikos lie- 
tuvių jaunimui lėšų klausimas lengviau sprendžiamas 
palyginus su kitais kraštais, kur dėl to susidaro rimta 
problema. Bet kaip ten bebūtų, rengėjai į šį suvažiavi- 
mą žiūri optimistiškai. Kitaip ir negalėtų būti — jei užsi- 
mota, turi būti ir įvykdyta. Jau praeitą pavasarį buvo iš- 
siuntinėtas to renginio programos projektas ir prašyta 
dėl jo pasisakyti. Programoje numatyta sportas, išvykos, 
koncertas, pobūvis, Mišios, N aujųjų metų sutikimas. Tai 
daugiu pramoginės bei pažintinės sritys. Atrodo, kad 
tokio plataus masto suvažiavimui tiktų ir studijinė dalis. 
Juk suvažiuojama ne vien tik susitikti ir linksmiau laiką 
praleisti, bet galbūt ir apie bendrą tolimesnę veiklą pa- 
galvoti. Mezgami pasaulio lietuvių jaunimo ryšiai — geras 
ženklas ateičiai. Tokį vyksmą reikėtų tik tinkamai išnau- 
doti, tiesti kelius, kuriais teks greitai eiti. Organizuotu- 
mas yra būtinas. Nėra abejonės, kad apie tai suvažiavęs 
jaunimas pakalbės, paieškos naujų būdų kaip tarpusa- 
vio ryšius stiprinti. Č.S. 


_ Aldona Brusokienė 


mirus, 


reiškiame nuoširdžią užuojautą vyrui ALEKSUI, sūnui 


'ALGIUI su'šeima ir seserims Kanadoje ir Lietuvoje — 
Teofilė Mišauškienė 
D. ir S. Liepai 


AtA 5 
ANDRIUI PETKEVICIUI 


mirus, 


jo žmonai STASEI reiškiame nuoširdžią 
užuojautą — 


Hamiltono Giedraičio medžiotojų- 
žūklautojų klubas 


Šaulių sąjungos garbės nariui 
AtA 
ANDRIUI PETKEVIČIUI 
mirus, 


žmonai STASEI, šaulių sąjungos garbės narei, visiems 
giminėms su šeimomis reiškiame nuoširdžią užuojautą — 
Hamiltono DLK Algirdo šaulių kuopa 


A+A 
APOLINARUI SAKUI 
mirus, 
sūnų GEDIMINĄ su šeima ir visus artimuosius 


nuoširdžiai užjaučiame — 


J. K. Gataveckai L. G. Matukai 
R. A. Karkos A. R. Šileikos 


BRANGIAI MAMYTE! 


ATA 
VIKTORIJAI PUNISKIENEI 


mirus, 


jos dukras ONUTĘ RIMKUVIENĘ ir JOANĄ RUDĖNIENĘ 
su šeimomis nuoširdžiai užjaučiame ir jungiamės 
maldoje — 


Jonas ir Elena Matulaičiai 
Eginhart ir Irena Ehlers 


